《绞丝斲木行赠金子》
清代·李锴

太古作器琴为先，绞丝斲木师自然。吴中金子传正传，入指清籁鸣其天。

傥寘清庙明堂前，编钟颂磬应四悬。融泄民物登万年，不特授技如成连。

圣人之道中和且平。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。